
Romanitatea Balcanică* 

ROMANITATEA 


BALCANICĂ 

Domnilor colegi, 

In clipa în care îmi fac intrarea oficială în această incintă, gîndul meu se îndreaptă către umbra lui 
Gheorghe Bogdan-Duică,^ ilustrul meu înaintaş, a cărui personalitate complexă şi covîrşitoare 
va ocupa un loc de frunte în rîndul celor mai de seamă cărturari ai neamului nostru. (...) 

Domnilor colegi. 


Trec, acum, la subiectul pe care mi l-am ales ca să-l dezvolt în faţa Domniilor-Voastre, anume 

Romanitatea Balcanică. 

Prin romanitatea balcanică înţeleg acea latinitate orientală, care de pe la sfîrşitul secolului al 
IV-lea, din cauza evenimentelor istorice, n-a mai putut păstra legăturile de limbă cu latinitatea 
occidentală şi, sub acest raport, a primit un aspect pe care lingviştii, pe drept sau pe nedrept, 
l-au numit „balcanic.” Tratarea acestui subiect se impune din mai multe motive: mai întîi, 
pentru că resturi din această romanitate se mai păstrează şi astăzi în sudul Dunării, în mijlocul 
celorlalte popoare balcanice. Faptul acesta prezintă pentru mine marele avantagiu de a pleca în 
expunerea mea de la ceea ce există astăzi spre a ajunge la ceea ce a fost odată, mai ales fiindcă 
am convingerea că în Balcani, mai mult decît în orice altă parte a continentului nostru, faptele 
actuale sînt în stare să ne lămurească mai bine asupra trecutului, decît studiul trecutului asupra 
prezentului. Un alt motiv care m-a îndemnat să-mi aleg acest subiect sînt şi cunoştinţele ca şi 
experienţele mele personale, cîştigate din călătorii făcute la popoarele balcanice. însemnătatea 
acestor avantagii pentru studiul static al chestiunii care ne preocupă nu poate fi tăgăduit de 
nimeni. Dar al treilea motiv care m-a determinat să tratez despre subiectul enunţat sub aspectul 
lingvistic sînt progresele pe care studiile lingvistice le-au realizat în ultimele două, trei decenii 
în străinătate şi la noi în ţară. 

Pentru cei mai mulţi, aceste studii se reduc, astăzi, la preocupări mărunte de schimbări de sunete 
şi de forme gramaticale, prinse în nişte reguli cu ajutorul cărora s-ar putea pătrunde în toate 
tainele de prefacere ale unei limbi. în realitate, toate aceste semne nu sînt decît simple mijloace. 
Ele constituie materia cu care operează lingvistul. Dacă însă în cursul cercetărilor lingvistice 
se face prea mare caz de sunete, aceasta se explică din faptul că ele, constituind elementul 
primordial al vorbirii, reprezintă tot ceea ce limba are mai rezistent în evoluţia ei dinamică. 

O limbă, oricît de amestecată să fie, păstrează un fond indigen care se transmite din generaţie 
în generaţie. Această transmisiune se face din voinţa şi sentimentul individului de a vorbi 
în limba lui tradiţională.^ Dacă anumite cuvinte şi construcţii sintactice cu timpul dispar, 
fiind înlocuite cu elemente străine, sunetele şi formele gramaticale rezistă mai mult. Această 
rezistenţă a fondului indigen, în fonetismul şi morfologia limbii, pleacă, pe de o parte, de la 
baza articulaţiei,^ pe care individul vorbitor şi-o formează prin imitaţie încă din copilărie, 
în limba auzită de la părinţi, pe de alta, de la substratul sufletesc, din care îşi iau naştere cele 
mai nuanţate schimbări din limbă. Aceste schimbări se produc în virtutea unui principiu 
care regulează echilibrul între cele două tendinţe din limbă, anume: una de inovare, alta de 

nivelare, care se găsesc într-o continuă activitate. Acest principiu are ca punct de plecare forma 
internă a limbii. De aici urmează că, într-o limbă, nu cuvintele propriu-zis sînt acelea care se 
schimbă mai întîi, ci dispoziţia sufletească a individului vorbitor. Această dispoziţie provoacă 
schimbarea în forme nouă a cuvintelor obişnuite. Fapt este că atît baza de articulaţie cit şi 
substratul sufletesc stau în strînsă legătură cu flrea şi temperamentul individului vorbitor, iar 
toate laolaltă imprimă limbii acel caracter distinctiv, speciflc, care se vede în ceea ce de obicei 
numim geniul unei limbi. 

Plecînd de la aceste consideraţiuni, lingvistica de astăzi nu mai consideră limba ca un organism, 
ci ca o funcţiune. Iar această funcţiune nu se explică numai din conformaţia anatomică şi 
funcţiunea fiziologică a organului nostru vocal, ci şi din partea de suflet pe care flecare din noi 
o pune în vorbire. Fiecare individ are limbagiul lui, determinat de un anumit potenţial afectiv, 
în care accentul joacă un rol hotărîtor pentru armonia intonaţiei, din care rezultă ritmul, acest 
element fiziologic fundamental, care imprimă limbii un caracter particular."* 

Dar limba, ca funcţiune, sub impulsul celor doi factori, fiziologic şi psihic, s-ar opri pe loc, 
dacă aplicarea ei nu s-ar face în funcţie de relaţia socială.^ Efortul intelectual ce stă la baza 
vorbirii se produce numai din dorinţa individului de a comunica cu semenii săi. în condiţiile 
acestea, cuvîntul, ca fenomen psiho-flziologic, n-ar putea găsi o întrebuinţare colectivă, decît 
numai dacă se încadrează în sistemul verbal elaborat de societate. Dar, în cazul acesta, ne 
găsim în domeniul psihologiei sociale. Plecînd de la această concepţie sociologică, ne putem 
lămuri faptul de ce în limbă, ca expresie a spiritului, nu se oglindeşte numai felul particular 
de a gîndi şi simţi al unui popor, dar şi întreaga lui structură socială. Şi întrucît, sub presiunea 
unor fenomene din afară, contopiri de unităţi sociale pot avea loc în sinul aceleiaşi comunităţi 
lingvistice, limba, care are un caracter discontinuu în evoluţia ei istorică, poartă întotdeauna 
urmele unor fenomene. Ele se văd în tot felul e inovaţii răspîndite prin împrumut. Acest 
factor, socotit printre agenţii externi, joacă un rol hotărîtor în biologia limbii. Din cauza 
lui, cuvinte şi forme din fondul indigen dispar fără urmă. In caz de bilingvitate, adeseori 
dispare şi limba. Sub acest raport se poate spune că nu există popor care să nu-şi fl schimbat 
odată sau de două ori limba.^ Dar împrumutul lucrează şi la schimbarea mentalităţii unei 
colectivităţi lingvistice. Acest dublu rol se va putea evidenţia mai bine la studiul aspectului 
balcanic al romanităţii noastre. 

In esenţă, întreg edificiul lingvistic se întemeiează pe aceste trei principii: fiziologic, psihologic 
şi social. Ele activează uniform la toate limbile, în ce priveşte direcţiunile generale, însă deosebit 
în materialitatea lor.^ Sarcina mea, în această expunere, este să arăt, pe temeiul acestor principii, 
dar mai ales al celor două din urmă, psihologic şi social, cauzele eficiente care au determinat 
aspectul balcanic al romanităţii noastre în relaţie cu diferitele evenimente istorice. (...) 

Cu acest vechi aspect balcanic, a cărui origine în trăsăturile lui fundamentale, după cum am 
văzut, începe încă din epoca de plămădire a poporului romăn, romanitatea noastră îşi desăvîrşeşte 
individualitate pe la sfîrşitul secolului al Vll-lea sau începutul secolului al VlII-lea. Această 
individualitate este aceeaşi pentru toate populaţiunile româneşti de pretutindeni, ceea ce 
probează că, oriunde se vor fl găsit în veacurile de mijloc, ele au continuat să trăiască în unitate 
teritorială, formînd, sub raportul etnologic şi lingvistic, un singur popor ^ 

Astăzi, uitîndu-se cineva pe harta etnografică a Peninsului balcanice, rămîne uimit de 
împrăştierea lor extraordinară, mai ales în părţile de miazăzi, unde aceste populaţii se înfăţişează 
sub o formă fragmentară, faţă de blocul unitar şi indivizibil al românismului din nordul Dunării. 
Prima impresie ce se desprinde din acest aspect, aproape unic în istoria unui popor, este că, oricît 
de răsfirate apar aceste populaţii pe cuprinsul Peninsului balcanice, originea lor trebuie căutată 
nu numai în ţinuturile carpato-dunărene, dar şi în Pind, acolo unde ei astăzi se prezintă în mase 
mari şi compacte, iar în trecut s-au putut constitui în unităţi politice. Aceasta este dealtfel şi 
părerea istoricilor, care a fost exprimată mai de mult. Filologii, din contră, cred că elementul 
românesc din Pind nu poate reprezenta vechea populaţie din sudul peninsului, mai întîi, din 
pricina puternicei influenţe greceşti, exercitată asupra ţinuturilor în care se găsesc împrăştiaţi ei 
astăzi, al doilea, însă, şi din cauza limbii. Limba lor este românească. Ca atare, filologii nu pot 
admite faptul, că două populaţii de aceeaşi origine, cum sînt dacoromânii şi aromânii, trăind 
aproape de două milenii în regiuni atît de depărtate şi în împrejurări cu totul deosebite, să dea 
naştere la o limbă care să fie aceeaşi nu numai din punctul de vedere al dezvoltării ei interne, 
dar şi din acela al împrumuturilor din afară. într-adevăr, atît dacoromânii cit şi aromânii au 
un număr de cuvinte albaneze, vechi greceşti sau bizantine şi paleoslave, care, după formă şi 
înţeles, se arată că au pătruns în graiul aromânilor încă pe cînd ei nu erau despărţiţi, ci trăiau în 
unitate teritorială. Aceste împrumuturi comune, care s-au făcut încă pe cînd ei trăiau laolaltă 
şi în contact cu popoarele vecine, au încetat după venirea ungurilor. In vreme ce din atingerea 
cu vechii slavi, atît aromânii cit şi dacoromânii s-au ales cu vreo 70-80 de cuvinte comune,^ 
din care se vede lămurit că şi unii şi alţii au trăit multă vreme laolaltă, chiar după venirea slavilor 
printre români, din contră, după năvălirea ungurilor, comunitatea împrumuturilor a încetat, iar 
cuvintele ungureşti intrate în limba română nu le găsim decît la dacoromâni, atunci cînd la 
aromâni ele lipsesc cu desăvîrşire. 

Acestă întrerupere de împrumuturi însemnează, după părerea filologilor, o întrerupere de 
legături între dacoromâni şi aromâni. Şi cum aceste legături pentru vremurile vechi nu puteau 
exista numai în nordul Peninsulei balcanice, în dreapta şi în stingă marelui fluviu, filologii 
cred, în opoziţie cu istoricii, că aromânii nu sînt localnici, ci s-au coborît în locurile ce le ocupă 
astăzi prin sec. VIII, IX şi X, de prin părţUe dunărene. Prin urmare, ei nu reprezintă un rest al 
populaţiilor autohtone romanizate. 

După cercetări mai adinei în această chestiune, mai ales sub raportul lingvistic, socotesc că 
adevărul trebuie căutat la mijloc. Desigur, argumentele lingvistice, în lipsă de documente 
istorice, sînt cele mai importante pentru chestiunea care ne preocupă. însă, după cum istoricii 
sînt obligaţi să ţină seama de datele lingvistice, care rezultă din aspectul unitar al celor patru 
dialecte româneşti: dacoromân, aromân, meglenoromân şi istroromân, tot aşa lingviştii nu 
trebuie să treacă uşor peste unele consideraţii istorice. Existenta unei romanităţi balcanice 
în veacurile din mijloc se dovedeşte din mulţimea numelor de localităţi în formă romană, 
atestate de Procopius nu numai în provinciile romane din sudul Dunării, considerate de 
istorici ca faeînd parte din zona de cultură romană, dar şi în Macedonia şi chiar în Epir.“ 
Aici voi mai adăuga că pe urma unei romanităţi, întreaga peninsulă era cunoscută de lumea 
bizantină sub numele de Romania,^^ iar limba română, în desfăşurarea ei istorică spre forma 
românească, a început să se ivească încă din secolul al Vll-lea în memorabilele cuvinte ale 

istoriografului bizantin Teofanes: „torna, torna, fratre,” spuse de soldaţi în graiul local părintesc. 
Pentru lămurirea acestor crîmpeie de veche limbă românească, nu mă voi apuca aici să înşir 
toate părerile pro şi contra emise pînă acum. Mă voi mulţumi să adaug numai din ceea ce 
ne învaţă realitatea graiurilor româneşti transdanubiene, anume că „torna” şi astăzi în aromână 
înseamnează „se răstoarnă” şi nicidecum „întoarce-te.” Prin urmare, „torna, torna, fratre” care, 
din cauza prezenţei cuvîntului „fratre” în nici un caz n-ar putea fi considerat ca un ordin 
militar de comandă, însemnează „se răstoarnă, se răstoarnă (povara), frate.” Dealtfel, această 
interpretare nu este a mea, ci a unui student macedoromân de la Universitatea din Halle de 
acum două sute de ani, comunicată vestitului profesor de istorie Thummann. Acest profesor, 
vorbind pentru întîia dată despre spusele lui Teofanes în istoria sa asupra popoarelor sud-est- 
europene, publicată în 1774, agaugă: „Herr Tzechani hat mir berichtet, dass die Wlachen noch 
heutiges Tages ToaQva OpăTe zu sagen pflegen, wenn sie jemanden bitten, ein umgefaUenes 
Tier, oder dessen Last, wieder aufzuhelfen.”^^ 

Pentru persistenţa unei romanităţi în sudul Peninsulei balcanice sînt multe motive: în primul 
rînd, întinderea stăpînirii romane în această parte a peninsului cu mult înainte de cucerirea 
Daciei, cu un început de romanizare care n-a fost stînjenit de cultura greacă în măsura în care 
s-a crezut pînă acum; în al doilea, însă, actualele aşezări ale românilor au unele urme în numele 
de localităţi, care, în forma lor românească, trădează o origine veche. 

Dacă există în lingvistică o problemă intr-adevăr grea, în care diferitele ipoteze pleacă de 
cele mai multe ori din domenii fantastice, este aceea privitoare la interpretarea justă a originii 
numelor de localităţi. Un nume de localitate, sub forma autentică veche, preţuieşte mai mult 
decît un document, este, cum s-ar zice, o medalie sau o monedă, din inscripţia căreia uşor ai 
putea descifra timpul cînd s-a produs.^"*Dar pentru ca numele de localitate să poată prezenta 
această valoare, desfacerea lui din cele două elemente componente: forma de bază veche cu 
cea actuală, trebuie să se facă după aceleaşi norme stricte de corespondenţă fonetică, care se 
aplică la toate cuvintele din limbă. Cum se depărtează cineva de aceste norme, anume pentru 
ca forma nouă să o identifice cu cea veche, se falsifică principiul de investigaţie şi cercetătorul 
devine un aventurier de lingvistică.^^ Desigur că în domeniul numelor locale, trebuie făcut 
deosebire între formele româneşti care s-ar fi putut naşte în trecutul apropiat şi între acelea care 
poartă pecetea antichităţii. Numele celor din urmă prezintă o valoare pentru deducţiile noastre 
istorice. Ele sînt foarte rare. însă un singur nume dintre acestea ajunge ca să proiecteze lumină 
asupra întregii perioade de care ne ocupăm. 

Un astfel de nume la aromâni este Baiasa, un rîu din Pind care se varsă în Marea Adriatică, 
şi numele satului românesc aşezat pe malurile lui. După cum am încercat să arăt în altă parte, 
acest rîu este identificat de arheologi cu rîul antic Aous care, după regiuni şi epoci, avea mai 
multe denumiri. Dintre acestea însemnăm pe cele atestate la istoriografii bizantini: [3ocbar]^ 
şi potDov, în fine Vavissa. Toate acestea stau la baza formelor actuale greceşti şi aromâneşti. 
Grecii de prin părţile Albaniei şi ale Epirului îl numesc Voiussa, albanezii Viosa iar aromânii 
Baiasa. Forma aromână corespunde, după toate normele de prefacere a sunetelor româneşti, 
vechiului nume Vavissa, în care, mai ales, redarea lui v iniţial prin b, atunci cînd în numele 
grec modern se păstrază v, probează că elementul romanic din acele părţi, care s-a păstrat în 
populaţiile româneşti de azi, l-au cunoscut înainte de secolul al ITlea d. Chr., încă pe cînd 

sunetul veta grec de astazi, la vechii greci se pronunţa beta. Dealtfel, comuna Baiasa păstrează 
şi unele urme materiale de viaţă romană. Unicul pod de peste riu care uneşte cele două 
porţiuni ale comunei şi pe care aromânii îl folosesc pentru nevoile lor zilnice, datează încă de 
pe timpul stăpînirii romane.^*’ Aceasta probează că în această localitate a existat odată cu viaţa 
romană, care a continuat în elementul românesc din Pind. Dar aromânii mai au în vechea 
lor nomenclatură toponomastică şi forma Sărună,^^ numele oraşului Salonic, derivat din lat. 
Salona. Prefacerea lui -/- în r şi a lui o+w în un arată că el este o moştenire la aromâni, cel mai 
tîrziu din secolul al Vl-lea sau al Vll-lea. La acestea se mai pot adăuga numele vîrfurilor de 
munţi ca: Moaşa (Smolcu-Moaşa), Gurgul’u, Dzana, toate în apropiere de Samarina; după 
aceea Ciuma-Naltă cu înţelesul de „vîrful înalt,” Suma-cu-Bradu „vîrful cu brad,” din care 
cuvintele suma şi ciuma, de origine latină, cu înţelesul etimologic de „înălţime,” lipsesc din 
graiul lor de astăzi; în fine, O u, cel mai înalt vîrf, de pe care se poate admira toată valea Tempe, 
de-a lungul rîului Salambria. Am arătat în altă parte că şi în Albania vîrfiirile de munţi n-au 
denumiri slave. Aceasta ar putea fi o dovadă că în epoca primelor invaziuni slave în sudul 
peninsulei, înălţimile munţilor n-au fost atinse de nomenclatura slavă. 

Din prezenţa acestor nume de localităţi în regiunea Pindului, rezultă că o parte din strămoşii 
aromânilor continuă vechea romanitate locală. Ea s-ar fi pierdut, dacă n-ar fi stat în legătură cu 
populaţiile romane din nordul Peninsulei balcanice, care, prin mişcările lor metanastasice, 
stăteau în continuu contact atît cu resturile comunităţii nord-dunărene, cit şi cu cele din 
sudul peninsulei. Pentru un început de evoluţie locală a elementului roman din Pind vorbesc 
şi unele date istorice; în cursul secolului al VlII-lea apar în Macedonia, în tovărăşia slavilor, 
aşa-numiţii vlahorinchini.^® în secolul al X-lea ei se ivesc ceva mai la sud, în apropierea lacului 
Prespa. La începutul secolului al Xl-lea apar în Peninsula calcidică, iar în a doua jumătate 
a acestui veac se aminteşte un oraş al lor în Tesalia, unde ei organizează o mişcare în contra 
stăpînirii bizantine, pînă cînd în secolul al Xll-lea şi al XlII-lea se ivesc unităţile politice 
cunoscute în cele trei Vlahii. 

Că în epoca de formaţiune a poporului român, care a precedat primele atingeri ale romanităţii 
balcanice cu slavii, toată romanitatea din sudul peninsulei stătea în legătură cu romanitatea 
răsăriteană de pe malul sting al Dunării, aceasta rezultă atît din caracterul vieţii lor de păstori 
nomazi, cit mai ales din unitatea limbii. Pentru străinii care nu cunosc felul de viaţă al păstorilor 
din Pind, această legătură dintre populaţiunile dintre cele două extremităţi ale romanităţii 
orientale pare îndoielnică. Dar aceste mişcări cu peregrinări neînchipuit de îndepărtate se 
petrec chiar în zilele noastre. Prin urmare nu este de mirat ca în veacurile de mijloc, ele să fi luat 
proporţii şi mai mari, ajungînd pînă dincolo de Carpaţi, în Panonia, aşa cum rezultă din unele 
nume de localităţi cu caracter sud-dunărean atestate pentru acele părţi. Nu este întîmplător 
că în nordul peninsulei se întîlnesc nume topice cu un dublu caracter, referitoare la acelaşi 
munte. Astfel, alături de numele românesc Dormitor din Iugoslavia, care, după păstrarea lui m 
nealterat, pare a fi o formă dacoromână, apare Kurlai,^° o formaţiune metaforică obscenă (cur 
negru) pentru denumirea unei ramificaţii din acelaşi munte, care este o formă aromânească. 
Din toate acestea urmează că românii actuali, cunoscuţi în cele patru tulpine, nu reprezintă numai 
urmaşii romanităţii din nordul Peninsulei Balcanice şi ai ţinuturilor romanizate din stingă Dunării, 
ci şi din întreaga Peninsulă, aşa cum a existat după cucerirea ei de romani. 

Această legătură dintre romanitatea de nord şi romanitatea sudică n-a fost întreruptă de cu 
vreme. Vechile particularităţi de grai slave împrumutate de la strămoşii sîrbilor şi ai bulgarilor, 
care se arată în toate dialectele româneşti, constituie o dovadă că chiar după cotropirea 
Peninsulei balcanice de slavi, românii, prin mişcările lor păstoreşti, continuau să formeze o 
singură unitate sub raportul etnologic şi lingvistic, purtînd toţi, atît cei din sudul Dunării, cit 
şi cei din nordul Dunării, acelaşi nume rumân din lat. romanus, păstrat, probabil, din cauză că 
erau prea răspîndiţi, şi nimeni nu i-a putut supune. Erau, cum spune un istoriograf bizantin 
despre vlahii din Balcani, apabLĂeVTOi „fără stăpîn.”^^ Numai după ce slavii s-au revărsat 
mai mulţi în peninsulă, populaţiile româneşti s-au retras înspre vechile lor ţinuturi cu aşezări 
mai stabile: cei mai mulţi au revenit la nordul Dunării, lăsînd unele resturi rătăcite în partea 
apuseană a peninsulei, care se văd şi astăzi la românii din Istria-, cei mai puţini au coborît din 
valea Moraviei şi prin alte căi în sudul Dunării, în Epir şi Tesalia, acolo unde continuau să 
trăiască strămoşii românilor, lăsînd şi ei în drum resturi împrăştiate în răsăritul Macedoniei, care 
se văd astăzi în românii din Meglen. 

Acum limba lor, în elementele lor constitutive, era formată definitiv sub aspectul romanităţii 
orientale, cu acea înfăţişare balcanică, despre care am vorbit mai sus. Şi fiindcă la o întindere 
atît de mare, ea nu putea fi cu desăvîrşire unitară, probabil că, înainte de despărţire, începuseră 
să se ivească Isoglose, care, poate, nu concordau toate între ele, dar care marcau limitele anumitor 
diferenţieri dialectice. Printre acestea, cele mai importante au fost: 

1. Rotacismulhn n între două vocale, care venea de la nord la sud, cu o direcţie înspre apusul 
peninsulei; 

2. Palatalizarea labialelor, care pare că se întindea de la sud la nord, cu o direcţie mai mult 
înspre răsărit; 

3. Roastirea lui ce, ci, ca ţe, ţi şi a lui ge, gi ca dze, dzi, cu o arie care cuprindea numai sudul. 
Dintre acestea, rotacismul şi alterarea velarelor reprezentau cele două mari deosebiri, care 
despărţeau, în grai, nordul carpato-dunărean de sudul balcanic. Vor fi poate şi alte particularităţi, 
dar mai ales în ceea ce priveşte ritmul vorbirii, care arată deosebiri la populaţiunile aromâne. 
Aria acestei particularităţi, dacă intr-adevăr este veche, trebuie să fi fost mai redusă, întrucît 
lasă afară pe meglenoromâni. 

Dintre aceste particularităţi, istroromânii, care au fost întotdeauna mai aproape de dacoromâni, 
însă şi-au păstrat locurile lor de origine în Balcani, au rămas cu rotacismul, una din trăsăturile 
esenţiale din graiul lor, pe care l-au avut şi dacoromânii, insă la aceştia astăzi este în proces 
de totală dispariţie. Aromânii şi meglenoromânii s-au ales cu rostirea lui ţe, ţi, dze, dzi, care 
constituie iarăşi una dintre trăsăturile fundamentale din graiul acestor populaţiuni. Aromânii, 
dacoromânii, meglenoromânii şi istroromânii au palatalizarea labialelor, care la cei dinţii este 
generală, la dacoromâni ocupă aproape trei sferturi din teritoriul ocupat de ei, la meglenoromâni 
pe jumătate, iar la istroromâni aproape deloc, reducîndu-se la două cuvinte, a căror formă este 
susceptibilă de multe interpretări. 

Dintre toate aceste particularităţi, cea mai interesantă pare rotacismul care, după toate 
probabilităţile, trebuie să stea în legătură cu acelaşi fenomen din limba albaneză. Dacă 
romanitatea balcanică din atingerea ei cu poporul albanez n-ar fi arătat decît această singură 

asemănare, atunci fenomenul s-ar fi putut explica în afară de limba albaneză, dar cînd legăturile 
noastre cu această limbă se dovedesc atît de strînse, prin particularităţi şi forme vechi comune 
la amîndouă popoarele, este cu neputinţă să nu se poată recunoaşte şi în rotacism efectul 
unei tendinţe străvechi. Curios pare faptul că aromânii şi meglenoromânii nu arată aceste 
particularitate. Dacă ne gîndim, însă, că aromânii încă de la început, în număr redus cit au fost, 
au ocupat sudul iliric, de unde au moştenit unele forme de viaţă comune cu albanezii, absenţa 
rotacismului la ei se explică uşor. Aria acestui fenomen în domeniul romanităţii balcanice, 
coborînd din nord spre apus, venea în contact cu strămăşii albanezilor toschi, care tîrziu de tot 
s-au coborît în locurile lor de astăzi din apropierea românilor. Din acestea rezultă că atingerile 
romanităţii balcanice cu poporul albanez au avut loc într-o regiune situată la miazănoapte şi răsărit 
de graniţele actuale ale micului regat albanez^ care, în nici un caz, n-ar putea fi determinate mai 
aproape. Ele se pot numai închipui, dacă ţinem seama de faptul că albanezii peregrinau cu 
turmele lor în toate direcţiile de miazănoapte şi răsărit ale peninsulei.^^ Mai tîrziu, ei au apucat 
şi direcţia de miazăzi, unde s-au fixat pentru totdeauna. 

După ce populaţiile româneşti au fost definitiv despărţite,^^ fiecare a rămas cu rosturile ei, 
avînd o organizaţie primitivă, în parte, cu nomenclatură slavă. La sud avem celnicii, iar la 
nord voivozii. Acum şi biserica, cu o nomenclatură primitivă, însă unitară la toate populaţiile 
româneşti, capătă o înfăţişare deosebită: la nord slavonă cu nomenclatura paleoslavă, la sud 
bizantină cu nomenclatură grecească. Numărul cuvintelor de origine latină referitoare la 
primele elemente ale creştinismului, aceleaşi pentru românii de la nord ca şi pentru cei de la 
sud, poartă pecetea aceloraşi vremuri, cînd viaţa orăşenească pentru romanitatea noastră era 
pierdută. In această nomenclatură, la dacoromâni ca şi la aromâni, nu se vede nici o urmă de 
ierarhie religioasă mai înaltă, ceea ce probează că şi unii şi alţii au fost surprinşi de evenimente 
cu o terminologie simplă, aşa cum romanitatea carpato-balcanică o va fi cunoscut, probabil, în 
stadiul creştinismului primitiv răspîndit prin misionari la ţară.^"* 

Răspunzîndu-i lui Th. Capidan, Sextil Puşcariu face o paralelă între activitatea noului coleg şi cea a 
lui Bogdan-Duică,pe care acesta îl urmează înfotoliul academic:,, Ca şi el v-aţi agonisit la universităţi 
din Germania temelia serioasă pentru activitatea d-voastră ştiinţifică; ca şi el, ajuns de la început 
profesor la Cluj, aţi înţeles să ridicaţi prestigiul tinerei universităţi printr-o muncă neobosită şi plină 
de devotament; ca şi el aţi intrat la Academie cu un număr însemnat de opere ştiinţifice. Totuşi, ce 
deosebire mare între mult regretatul coleg — cu temperamentul mai clocotitor, care spărgea tiparele 
obiectivităţii rigide, cu setea-i nepotolită de cunoştinţe, care-l făcea să dezvolte o activitate febrilă 
în zeci de direcţii — şi d-voastră, care aţi înţeles să vă îngrădiţi cercul preocupărilor, spre a vă putea 
dedica cu tot dinadinsul şi cu o metodă stăpînită studiului lingvistic. "După ce evocă anii deformaţie 
ai sărbătoritului, marcaţi de îndrumarea lui Gustav Weigand, Sextil Puşcariu realizează un portret 
al lui Th. Capidan, accentuînd seriozitatea ştiinţifică a acestuia, scrupulozitatea şi competenţa sa, 
„vioiciunea spiritului mereu treaz şi veşnis doritor a cunoaşte,”semnificaţia, în sfîrşit, a concluziilor 
studiilor sale: „In general, în studiile d-voastră nu v-aţi restrîns niciodată la stadiul de astăzi, ci 
aţi căutat să desluşiţi în limbă şi în diferite aspecte etnografice trecutul îndepărtat al românismului 
transdanubian şi raporturile lui cu românii din stingă Dunării. Şi aţi izbutit să arătaţi mai ales 

un lucru: că resturile poporului român în Peninsula Balcanică au jucat şi joacă şi azi încă un rol 
civilizator de cea mai mare importanţă între populaţiile alogene şi aloglote cu mult mai importante. 
D-voastră aţi arătat că acest rol covîrşitor al elementului romăn se observă şi în limbă. Spre deosebire 
de cei mai mulţi învăţaţi străini, aţi dovedit că românii n-au primit numai influenţe străine, ci au şi 
dat popoarelor învecinate un număr important de românisme, mai ales în fonetică. ” Prezenţa lui Th. 
Capidan în scaunul academic, ocupat odinioară de Titu Maiorescu, este salutată de Sextil Puşcariu cu 
entuziasm şi încredere că: „viitorul instituţiei noastre depinde în mare măsură de munca în comun pe 
care trebuie s-o depunem cu toţii la propăşirea ei. ” 

1. Gh. Bogdan-Duică (1866-1934), istoric şi critic literar, profesor la Universitatea din Cluj- 
Napoca.Th. Capidan şi-l aminteşte, evocînd personalitatea lui, ca pe un „om de temperament, 
impulsiv şi bătăios, gata să-şi măsoare puterile oricînd şi cu oricine ar fi îndrăznit să-l contrazică 
într-o chestiune, pentru care el avea o părere deosebită. Revăd cu emoţie şi acum figura lui 
caracteristică, pe care i-o dădea conformaţia unui cap cu adevărat expresiv, atît în părul lui vîlvoi, 
care încadra o frunte boltită de mare gînditor, cit şi în ochii lui mici, însă vii şi strălucitori, din 
care, în anumite clipe de tulburare sufletească, plecau priviri fulgerătoare” (n. ed.). 

2. A MeiUet, Linguistique historique et linguistiquegenerale, Paris, 1926, 5,104. 

3. Privitor la transformările istorice la care este supusă baza de articulaţie (dispoziţia organelor 
articulatorii la un individ sau la o colectivitate lingvistică) sînt interesante expunerile lui J. 
van Ginneken - după studiile făcute de Mendel, Hempl, Breme şi Buck - în care autorul 
încearcă să le dea o explicaţie pe temeiul legilor biologice, fără a nesocoti şi influenţa factorului 
psihologic. Potrivit acestor expuneri, după cum la încrucişarea a două plante elementul 
subiacent, care pentru două sau mai multe generaţii pare că a pierit, revine la o nouă viaţă, 
tot aşa la încrucişarea a două popoare cu bază de articulaţie deosebită, după trecerea de mai 
multe generaţii, o transformare fonetică a stratului absorbit revine impunîndu-se cu mai multă 
vigoare stratului absorbitor. Astfel, în păturile subiacente celte, u indoeuropean a ajuns mai 
întîi ii, în urmă i. După un interval de aproape nouă sute de ani după era creştină, acelaşi 
fenomen a început să se arate în Galia, în limba latină transformată în limba franceză. Aceeaşi 
periodicitate se observă şi la mutaţia consonantică din limbile germanice. In toate acestea, 
autorul vede un fenomen de ereditate, determinat de factorul biologic. Se întîmplă, însă, ca o 
transformare fonetică a stratului subiacent să nu ajungă pînă la sfîrşit. Este cazul pe care l-a 
relevant Maestrul filologiei romanice, W. Meyer Lubke, cu prilejul discuţiei asupra substratului 
lingvistic, susţinînd că u, ii, i nu se iveşte în teritoriul celtic pretutindeni şi în aceleaşi condiţiuni. 
însă această inconvenienţă este, după autor, o necesitate biologică: faptele ereditare nu se arată 
întotdeauna şi pretutindeni identice. Pe temeiul acestei teorii, presupun eu s-ar putea explica 
cele mai multe din transformările limbii române, identice, sub raportul biologic, însă despărţite 
în spaţiu, aşa cum se arată în cele patru dialecte. Tot aşa şi asemănările cu limba albaneză (vezi 
Die Erblichkeit der Lautgesetze in Indogerm. Forsch. XLV (1927), I sqq. şi La biologie de la base 
d’articulation în Psychologie du langage. Paris (1933), 266 sqq. 

4. L’accento e il paterna di colui che paria, e fonda del suoi sentiment!, e il colorito, che dă vita al 
disegno. Togliete faccento, e avrete ucciso il linguaggio (Giulio Bertoni, Programma difilologia 
romanza come scienza idealistica, Ginerva, 1923, 38) „Das rhythmische Sprachleben wirkt 
innerhalb der aUgemeinen sozialpsychischen Gesetze der Integrierung und Differenzierung 
krăftig auf die verschiedenen Arten des Akzentes ein, die zum grossen Teii die unmittelbare 
Ursache jener Regelmăssigkeiten in den Sprachverănderungen sind, welche wir Lautgesetze 
nennen” (Dr. Jos. Schrijnen, Lintiihrung in das Studium d. Indogerm, Sprachwiss. Heidelberg, 
1921, 124). Vezi şi Maurice Gramont, Trăite dephonetique. Paris, (1933), 137. Despre ritmul 
limbilor balcanice, vezi mai departe. 

5. „Une langue existe independamment de chacun des individus qui la parlent, et, bien qu’elle 

Sociologique IX, I. Vezi şi W. Doroszewski, Quelques remargues sur Ies rapports de la sociologie et 
de la linquistique:Durkheim et F. de Saussure, publicat în Psychologie du langage, 82-91). Aspectul 
social al limbii n-a fost ignorat de vechii lingvişti ca W. Von Humboldt, Steinthal şi Withney. 
Ultimul a reuşit să precizeze mai bine caracterul colectiv al limbii ca şi acţiunea redusă şi 
condiţionată a individului asupra ei {La vie du langage, 124). B. P. Haşdeu, care era familiarizat 
cu ideile acestor învăţaţi, scria în 1881: „Nimic mai social ca limba, modul cel mai puternic, dacă 
nu chiar temelia societăţii” {Istoria limbii române. Partea I, Principie de linguistică, Bucureşti, 
1881, VII şi 16). Cu toate acestea, neogramaticii, din pricina dogmatismului cu care vroiau să- 
şi impună principiile lor, au trecut uşor peste el: „Der soziale Charakter der Sprachentwicklung 
ist nie wiirklich verkannt worden nur eine Zeitlang durch das junggrammatische Dogma 
verdunkelt”(Hugo-Schuchardtiireî;ier. Ein Vademekum derAllg. Sprachwissenschalt, 1928,206). 
Concepţia sociologică a limbajului a fost relevată mai bine de Ferdinand e Saussure: „Letude 
du langage comporte donc deux parties: l’une, essentielle, a pour objet la langue, qui est sociale 
dans son essence et independante de l’individu.” {Cours de linguistiguegenerale, 37; cf şi Albert 
Sechehaye, L’Aole genevoise de linguistique generale, extrait de la revue Indogerm. Forsch. XLIV, 
217-241), şi dezvoltată de A. MeUlet în mai toate scrierile sale, dar mai ales în Linguistique 
histrique et linguistique generale, 230. Hugo Schuchardt dă o atît de mare însemnătate acestui 
aspect al limbii, incit crede că în toate schimbările din limbă se pot explica pe temeiul factorului 
social, ceea ce, desigur, pare exagerat: „Wenn man bei der Sprache von Gesetzen reden will, so 
konnen es nur soziologische sein und zwar in den oben gegebenen Begrenzung” (i7.,206). Vezi 
şi Georg Schmidt-Rohr, Mutter Sprache (Schriften der deutschen Akademie). Jena, (1933), 120 
sqq.. Henri Delacroix, La langue et lapensee. (1930), 63 sqq., Sextil Puşcariu („Dacoromania,” 
II, 69, sqq.); lorgu Iordan, Introducere în studiul limbilor romanice. Iaşi (1932) passim. 

Sînt şi învăţaţi care nu văd o dependenţă între limbă şi viaţa socială: „Le langage ne semble 
pas decouler de la vie sociale. Si le groupement d’un certain nombre d’individus rend possible 
l’utilisation des signes, il ne s’ensuit pas gue le groupement cree Ies moyens physiologiques de 
faire des signes, ni le „deşir” de communiquer avec Ies congeneres. Le langage a certainement 
beaucoup contribue au developpement des societes humaines, mais la capacite de parler 
coexiste avec l’interattraction sans dependre d’elle en aucune maniere” (Rabaud, Essai sur Ies 
societes animales, în Psychologie du langage, 10). 

6. Hermann Giintert, Der Ursprung der Germanen, Heidelberg (1934), 73 sqq. 

7. A. Meillet, Op. cit. 8. 

8. Şi N. lorga este acum de aceeaşi părere: „Le premier produit de la vaste synthese accomplie 
des deux cotes des Carpathes et sur Ies deux rives du Danube a ete une nouvelle langue 
neolatine... le roumain, avec ces deux ou meme trois dialectes” {Laplace des Roumains dans 
Lhistoire universelle, 33). 

9. Th. Capidan, Elementul slav. în dial. arom. 24. 

10. Vezi despre aceasta şi M. Friedwagner, Ueber die Sprache u. Heimat d. Rumănen, în „Zeitschr. 
f. rom. Phil.”LIV (1934), 661-662. 

11 . Vezi aceste nume adunate de la Al. Philippide, o.c., 1, 427 sqq. cf. şi nota 24. Cf. şi P. Skok, 

e Congres internaţional des etudes byzantines,” Sofia, Septembre 1934, public sous la direction 

de Bodgan D. Filov, p. 61. 

12 . C. Karl Dietrich, Rbmer — Romăer — Romanen, publicat în „Jahrb. d. klass. Alt.,”XIX, 1907, 
482 sqq.; Matteo Bartoli, Romania e Pwuavia în Scriti vâri di erud, e di crit. in onore di Radolio 
Reiner. Tormo, (1912), 981 sqq. 

13 . lohannThummann, Untersuchungen ilber die Geschichte der dstl. europ. Volker. Leipzig, (1774), 
341, nota; cf. Th. Q.zpsA.'Axv, Aromânii, 47. 

14 . Jean Bruhnes, La Geographie Humaine, Paris (1934), II, 840. 

15 . „Les linguists gue s’interessent surtout â letymologie des noms propres sont souvent des 
aventuriers de la linguistigue, et peu nombreux sont ceux gui ont toutes les exigences de la 
methode” qu’U faut (A. MeUlet, La mHhode comp. en ling. hist). Oslo (1935), 42. 

16 . C{. Aromânii, 27 sqq. 

17 . Despre bibliografia privitoare la Sărună, c^. Aromânii, 28, nota 2. 

18 . Al. Philippide. o.c., 799. In urmă de tot, Dr. Aurelian Sacerdoţeanu s-a ocupat cu „Vlahii 
din Calcidica” {In memoria lui Vasile Pârvan. Bucureşti, 1934,303-311), reunind la un loc datele 
cunoscute, fără să lămurească chestiunea referitoare la pAaxoQTjXTVOV. Numele şefului Cuber 
nu poate fi apropiat de Ciubăr, care este de origine mai nouă (cf ung. csbbbr, germ. Z.uber). 

19 . Nicolae Drăganu, Românii in veacurile IX-XLVpe baza toponimiei şi a onomasticei. Bucureşti, 

1933. 

20 . Această formaţiune se întîlneşte cu acelaşi cuvînt de bază şi la Bitcuchi, comună românească 
din vAlbania în apropiere de Moscopole, în alb. Bithkukj (din bith > byth „cur” şi kukja „roşu”). 
Weigand (HflZ^aw.yfrcĂzw, III, 233), vorbind despre Dormitor,nuzămitc originea lui românească. 
Despre Bitcuchi, cf. Românii nomazi, 66, 70. 

21 . loan Cantacuzen, ed. Bonn, 1,474. 

22 . „Habitant in papilionibus et semper mouentur de loco ad locum per turmas et cognationes 
suas” {Anonymi descriptio Europae orientalis, Imperium Constantinopolitanum, Albania, Serbia, 
Bulgaria, Ruthenia, Ungaria, Polonia, Bohemia, editat de Olgierd Gorka, Cracovia (1916), 26). 

23 . Această despărţire pe care Al. Philippide o pune, fără nici un motiv, în a doua jumătate a 
secolului al Vl-lea: „în a doua jumătate a secolului al Vl-lea s-au despărţit, însă, dacoromânii 
împreună cu istroromânii de o parte, de macedoromâni de altă parte.” {Orig. Rom. II, 494) , iar 
O. Densusianu în sec. XlII-lea: „On peut donc poser le XIII siecle comme dernier terme de 
lemigration macedo-roumain au nord et comme epoque de la separation du daco-roumain.” 
{Hist de la langue roum., 328) nu poate fi determinată mai de aproape. Apariţia vlahilor devreme 
în sudul peninsulei nu implică despărţirea lor de restul poporului român la o dată atît de 
timpurie. In privinţa aceasta ştim numai că elementul maghiar lipsind din graiurile aromânilor 
şi megleniţUor, despărţirea acestora trebuie să se fi întîmplat înainte de atingerea românilor din 
Dacia cu ungurii, cam prin sec. X-XI. 

24. Vezi şi N. lorga. Le caractere commun des Inst. de Sud-Est de lEurope, 110 sqq.; La place des 
Roumanis dans l’historie universelle. (1935), I, 43 sqq. 

